รัฐบาลไทย-ข่าวทำเนียบรัฐบาล-พ่อเมืองโคราช บูรณาการทีม "แก้ไขในสิ่งผิด" ลงเรือสำรวจลำตะคอง เน้นย้ำบูรณาการพัฒนาฟื้นฟู แก้ไขปัญหาแหล่งน้ำ เพื่อ “บำบัดทุกข์ บำรุงสุข” ให้กับประชาชน
วันพุธที่ 31 พฤษภาคม 2566
31/05/2566
พ่อเมืองโคราช บูรณาการทีม "แก้ไขในสิ่งผิด" ลงเรือสํารวจลําตะคอง เน้นย้ําบูรณาการพัฒนาฟื้นฟู แก้ไขปัญหาแหล่งน้ํา เพื่อ “บําบัดทุกข์ บํารุงสุข” ให้กับประชาชน
พ่อเมืองโคราช บูรณาการทีม "แก้ไขในสิ่งผิด" ลงเรือสํารวจลําตะคอง เน้นย้ําบูรณาการพัฒนาฟื้นฟู แก้ไขปัญหาแหล่งน้ํา เพื่อ “บําบัดทุกข์ บํารุงสุข” ให้กับประชาชน
วันนี้ (31 พ.ค. 66) นายสยาม ศิริมงคล ผู้ว่าราชการจังหวัดนครราชสีมา เปิดเผยว่า จังหวัดนครราชสีมาให้ความสําคัญในการพัฒนาฟื้นฟูและแก้ไขปัญหาแหล่งน้ํา เพื่อป้องกันและแก้ไขปัญหาอุทกภัยและภัยแล้งในพื้นที่อําเภอเมืองนครราชสีมาและพื้นที่ท้ายน้ํา ทั้งนี้ได้ร่วมกับ ปภ.จังหวัด และ ผอ.โครงการบํารุงรักษาลําตะคอง ลงเรือสํารวจลําน้ําลําตะคอง ที่ไหลผ่านเขตเทศบาลนครนครราชสีมา ตั้งแต่บริเวณอ่างอัษฎางค์-ประตูระบายน้ําข่อยงาม เขตเทศบาลนครนครราชสีมา รวมระยะทางกว่า 5 กิโลเมตร เพื่อตรวจสอบผลการดําเนินโครงการพัฒนาฟื้นฟู และแก้ไขปัญหาแหล่งน้ํา โดยได้มีการขุดลอกคลองลําตะคอง กําจัดสิ่งกีดขวางทางน้ํา เศษวัชพืช ตลอดลําน้ํา เพื่อให้น้ําสามารถไหลหรือระบายน้ําผ่านเขตเทศบาลนครนครราชสีมาได้อย่างสะดวก เพื่อรับมือกับสถานการณ์น้ําฝนช่วงหน้าฝนที่กําลังมาถึงนี้
นายสยาม ศิริมงคล ผู้ว่าราชการจังหวัดนครราชสีมา กล่าวว่า พระบาทสมเด็จพระเจ้าอยู่หัวทรงมีพระราชปณิธานอันแน่วแน่ที่จะทําให้ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” เพื่อความอยู่ดีมีสุขของประชาชน และพัฒนาประเทศชาติให้เจริญก้าวหน้า ตนในฐานะ “นายกรัฐมนตรีของจังหวัด” ต้องเป็นผู้นําในการลุกขึ้นมา “บําบัดทุกข์ บํารุงสุข” แก้ไขในสิ่งผิดและทําสิ่งดีๆ ให้เกิดขึ้นเพื่อคุณภาพชีวิตที่ดีของประชาชน ด้วยการบูรณาการกับส่วนราชการในพื้นที่และร่วมกับภาคีเครือข่าย ประชาชนและทุกภาคส่วน ร่วมทํากิจกรรมจิตอาสาพัฒนา รื้อสิ่งกีดขวางทางน้ํา และปรับปรุงภูมิทัศน์สองฝั่งคลองของลําตะคองช่วงไหลผ่านตัวเมือง เป็นการสร้างความมั่นคงทางทรัพยากรธรรมชาติ สังคมและเศรษฐกิจ สู่การพัฒนาที่นั่งยืน รวมถึงเป็นการแก้ไขปัญหาภัยธรรมชาติ ทั้งน้ําท่วมและน้ําแล้ง และเพื่อพัฒนาพื้นที่เป็นสถานที่สําหรับพักผ่อนหย่อนใจ โดยได้นําเจ้าหน้าที่พร้อมอุปกรณ์ เครื่องจักรมาดําเนินการตัดแต่งต้นไม้ ถางป่า ทําความสะอาดริมลําตะคอง รถแบ็คโฮขุดและเก็บเศษกิ่งไม้ออกจากลําน้ํา นําเรือให้เจ้าหน้าที่ลงไปกําจัดวัชพืชที่กีดขวางลําน้ํา ซึ่งกิจกรรมดังกล่าวได้ดําเนินการพัฒนาฟื้นฟูและแก้ไขปัญหาแหล่งน้ํามาตั้งแต่เดือนมีนาคม-เดือนพฤษภาคม 2566
นายสยาม ศิริมงคล ผู้ว่าราชการจังหวัดนครราชสีมา กล่าวต่อว่า กระทรวงมหาดไทยได้น้อมนําพระราชดําริในการฟื้นฟูบูรณะแม่น้ําคูคลองในพื้นที่จังหวัด โดยผู้ว่าราชการจังหวัดทุกจังหวัดต้องบูรณาการร่วมกับภาคีเครือข่ายคัดเลือกแม่น้ําคูคลองเพื่อเป็นพื้นที่ในการจัดกิจกรรมจิตอาสา สร้างจิตสํานึกในการดูแลสิ่งแวดล้อม พร้อมจับมือร่วมกับทุกภาคส่วน สู่การขับเคลื่อนร่วมกับทุกอําเภอ ขยายผลโครงการอนุรักษ์และพัฒนาแม่น้ําคูคลองเพิ่มเติมและยังคงพัฒนาลําน้ําสายเดิมอย่างต่อเนื่องเพื่อให้ลําน้ําครบทุกสายเป็นพื้นที่แห่งความสุขอย่างยั่งยืนให้กับประชาชนในพื้นที่ จังหวัดนครราชสีมาจึงได้เร่งดําเนินโครงการเพิ่มประสิทธิภาพการระบายน้ําในลําตะคอง เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา 28 กรกฎาคม 2566 ภายใต้กิจกรรมพัฒนาฟื้นฟูและแก้ไขปัญหาแหล่งน้ําจังหวัดนครราชสีมา เพื่อการอนุรักษ์ฟื้นฟู ลําน้ําลําตะคองให้น้ําใสไหลสะดวก และป้องกันน้ําท่วมในเขตเมือง ได้เน้นย้ํากําชับทุกพื้นที่ทั้ง 32 อําเภอของจังหวัด เร่งดําเนินการสํารวจแหล่งน้ํา ลําคลอง ที่เกิดปัญหาน้ําท่วมซ้ําซากและดําเนินการฟื้นฟู ปรับปรุง ขุดลอก กําจัดวัชพืช ผักตบชวาในคูคลองต่าง ๆ ที่จะกีดขวางทางน้ํา เพื่อให้สามารถระบายน้ําได้สะดวกในฤดูฝนนี้ ซึ่งในช่วงนี้ถือเป็นช่วงที่ระดับน้ําในลําตะคองมีระดับน้ําที่ลดลง รวมทั้งยังกําชับให้หน่วยงาน ปภ.จังหวัด และท้องถิ่นเร่งดําเนินการกําจัดวัชพืชในลําตะคองช่วงผ่านตัวเมืองนครราชสีมาและขุดลอกทางน้ําในลําคลองสาขา เพื่อเตรียมรับน้ําฤดูฝนที่ใกล้จะมาถึง ทีมักมีน้ําท่วมขังเมื่อมีฝนตกหนัก และยังได้เน้นย้ําไปยังทุกอ่างเก็บน้ําให้บริหารจัดการน้ําให้เหมาะสมไม่กระทบกับประชาชนและเกษตรกร
นายสยาม ศิริมงคล ผู้ว่าราชการจังหวัดนครราชสีมา กล่าวในช่วงท้ายว่า ขอบคุณภาคีเครือข่ายทุกภาคส่วนที่ได้ร่วมเป็นจิตอาสาอนุรักษ์และพัฒนาแหล่งน้ําคูคลอง ได้ทําสิ่งที่ดีเพื่อความสุขอย่างยั่งยืนของประชาชนตามที่กระทรวงมหาดไทยและผู้ว่าราชการจังหวัดได้ประกาศเจตนารมณ์ขับเคลื่อนประเทศไทยที่ยั่งยืนกับองค์การสหประชาชาติหรือ UN เมื่อวันที่ 6 มิ.ย. 65 ที่ผ่านมา การดูแล อนุรักษ์ บํารุงรักษาและพัฒนาแหล่งน้ําคูคลองยังจะเป็นส่วนหนึ่งที่ช่วยให้เกิดการอนุรักษ์และฟื้นฟูทรัพยากรดิน ภายใต้แนวคิด อาหารก่อกําเนิด เกิดจากดิน “Soils, where food begins.” แหล่งน้ําดี ดินดี โภชนาการอาหารดี คุณชีวิตของประชาชนก็จะดีตามมา สามารถทําภารกิจส่วนตัว ภารกิจส่วนรวม และทํางานได้อย่างมีประสิทธิภาพ เป็นการสร้างรากฐานที่มั่นคงแข็งแรงให้กับชุมชน อันจะนําไปสู่ความมั่นคงแข็งแรงในระดับประเทศต่อ ๆ ไป